లింగ్సర్ ఆలయం

పురా లింగ్సార్ అనేది 1714లో కరంగాసెం ప్రాంతానికి చెందిన ఆనక్ అగుంగ్ న్గురా నిర్మించిన ఒక బాలినీస్ దేవాలయం. ఇది మతారం నగరానికి సుమారు 15 కిలోమీటర్ల దూరంలో ఉంది. లింగ్సార్ అనే పేరు ససాక్ భాష నుంచి ఉద్భవించిందిగా, దీని అర్థం “దేవుని నుంచి వచ్చిన స్పష్టమైన ప్రకటన” అని భావించబడుతుంది. ఈ ఆలయ ప్రాంతంలో ఒక పవిత్ర నీటి ఊట ఉంది. ఇది స్థానిక ససాక్ ప్రజలులో, ముఖ్యంగా వేతు తెలు (సమ్మిళిత ఇస్లాం, సంప్రదాయ ససాక్ విశ్వాసాలు) నమ్మే వారిచే పవిత్రంగా పూజించబడుతుంది.
 నిర్మాణం 
లింగ్సార్ ఉద్యానవన సముదాయం మొదట సుమారు 40,000 చ.మీ. విస్తీర్ణంలో ఉండేది. అయితే ప్రస్తుతం దాని సగభాగం మాత్రమే మిగిలి ఉంది. ఈ సముదాయం లోపల రెండు ప్రధాన ఆధ్యాత్మిక నిర్మాణాలు ఉన్నాయి: పురా, కెమాలిక్. ఈ ప్రాంగణంలో మూడు పెద్ద కొలనులు, ఒక సామూహిక స్నానాలయం కూడా ఉన్నాయి.

 పండుగ 
పురా లింగ్సార్‌లో జరుపుకునే ప్రధాన పండుగ ప్రతి ఆరవ పూర్ణిమ నాడు, లేదా పూర్ణమానింగ్ ససిహ్ కెనం రోజున బాలినీస్ శక క్యాలెండర్ ప్రకారం నిర్వహించబడుతుంది. అలాగే ససాక్ క్యాలెండర్ ప్రకారం ఏడవ పూర్ణిమ నాడు ససిహ్ కేపితుగా కూడా పాటిస్తారు. ఈ ఉత్సవ సమయంలో పెరాంగ్ టోపాట్ అనే ఆచారపరమైన కార్యక్రమం నిర్వహిస్తారు. అదేవిధంగా బటెక్ బరిస్ అనే ఆకర్షణీయ నృత్య ప్రదర్శన కూడా జరుగుతుంది. ఈ కార్యక్రమాలకు గెండాంగ్ బెలెక్ సంగీత వాయిద్య సమూహం సహకరిస్తుంది.

 బటెక్ బరిస్ 

పండుగ ప్రారంభ సమయంలో మొదటి ఊరేగింపును మెండక్ పెసాజీ అని పిలుస్తారు. ఇది నైవేద్యాలను ఆలయ ప్రాంగణంలోకి తీసుకెళ్లే ఊరేగింపు. నైవేద్యాల ముందు బటెక్ బరిస్ నర్తకులు నడుస్తారు. ఈ నర్తకులు డచ్ ఈస్ట్ ఇండీస్ సైన్యం వేషధారణలో ఉంటారు. వారు డచ్ భాష మాట్లాడినప్పటికీ, అది ససాక్ ఉచ్చారణతో ఉంటుంది. నర్తకుల ప్రదర్శనకు నేపథ్యంగా గెండాంగ్ బెలెక్ సంగీతం వినిపిస్తుంది.
 టోపాట్ యుద్ధం 

టోపాట్ యుద్ధం అనేది హిందువులు, ముస్లింలు కలిసి నిర్వహించే ఒక ప్రత్యేక ఆకర్షణీయ సంప్రదాయం. ఈ “యుద్ధం”లో ఆయుధంగా కేతుపట్ (బియ్యంతో తయారు చేసే ప్రత్యేక వంటకం)ను ఉపయోగిస్తారు.

ఈ కార్యక్రమం రెండు వర్గాల ప్రజలు ముందుగా ప్రార్థనలు చేసిన తరువాత ప్రారంభమవుతుంది. ఆపై వారు రెండు వైపులా ఎదురెదురుగా నిలబడి ఒకరిపై ఒకరు కేతుపట్ను విసురుకుంటారు.

యుద్ధం ముగిసిన తరువాత అక్కడ చెల్లాచెదురుగా పడిన కేతుపట్లను ప్రజలు సేకరించి వరి పొలాల్లో పాతిపెడతారు. ఇలా చేయడం వల్ల తమ భూమి మరింత సారవంతమవుతుందని వారు నమ్ముతారు.

 మూలాలు 

లింగ్సార్
వర్గం:ఇండోనేసియాలో పురావస్తు స్థలాలు
వర్గం:బాలినీస్ ఆలయాలు